***Hálás vagyok, hogy részese lehettem ennek a programnak, olyan dolgokat kaptam, amiket senki nem vehet el tőlem.***

Nekik köszönhettük, hogy ilyen sok szép helyen járhattunk és sok emléket, tudást szerezhettünk mind a görög oktatási rendszerről és mind a görög tánc, hagyományokról. A boltokban, étteremben (hotel éttermében) és a szakmai gyakorlatokon is használni tudtuk az angolnyelvet. Sok új barátot szereztünk más iskolákból és a két hét végére jó csapat lettünk. A végére már néhány szót görögül is tudtunk. Jó volt mikor bementünk mindig az étterembe és görögül köszöntünk, vagy épp az ételt köszöntük meg akkor mindig mosolyogtak.

Nagyon élveztem, hiszen megismertünk más iskolába és városba járó diákokat is, párakkal a mai napig tartom a kapcsolatot telefonon. Délután a lányokkal bemerészkedtünk a tengerbe, amit mindnyájunk nagyon élveztünk. Nekem ez volt az első élményem a tengerrel. A késő délutáni órákban pedig részt vettünk az első gyakorlatunkon, ahol ellátogattunk egy helyi kreatív központba.

Összegezve ez a 2 hét fantasztikus volt és hálás vagyok azért, hogy eljuthattam ide.

Nagyon szomorúak voltunk hogy haza kell jönni. Sok hasznos dolgot tanulhattunk. Megtudtuk milyen a rendőrség egy másik országban, sokat fejlődött a nyelvtudásunk is és a többiekkel is jobban összekovácsolódtunk.

A 2 hét alatt tudásunkat sikerült bővíteni, és az idegen nyelvvel is nagyon jól megbarátkoztunk.

Számomra ez a 2 hét nagyon meghatározó volt. Még soha nem voltam ennyire távol a szüleimtől, de ennek épp most volt itt az ideje. Nagyon jól éreztem magam, és az angol nyelvet is nagy meglepetésemre nagyon bátran és kifejezően használtam. Ezalatt a 14 nap alatt olyan barátságok alakultak ki, amiért rettentő hálás vagyok és sokat köszönhetek nekik. A rendvédelmis osztállyal egyre jobb lesz a kapcsolatunk, aminek szintén nagyon örülök.

Hálás vagyok azért, hogy eljutottam ide, és tapasztalatokat szerezhettem.

**Köszönök mindent!**

Nagyon köszönöm, hogy részese lehettem ennek a csodálatos utazásnak és örökké emlékezetes kalandnak, amit sohasem fogok elfeledni. Már most visszavágyom ide és remélem, hogy lesz lehetőségem az életben, hogy ezt a remek országot megmutassam a családomnak is. Hálás vagyok!

Összességében rengeteg újtapasztalattal és bővebb nyelvtudással zártam a két hetet és iszonyat sok élményben volt részem, amiket egy életen átőrizni fogok a szívemben.

Én nagyon élveztem ezt a két hetet, nagyon hamar eltelt. Sok dolgot tudtam meg a Görög nyelvről és kultúráról, illetve szakmai szempontból az oktatási, nevelési rendszerről. Meg ismertem milyenek a Görög emberek, milyen nép. Nagyon sok tapasztalattal és élménnyel gazdagodtam a program során. Nyelvi szempontból pedig sikerült bátrabbnak lennem, hisz nekem a megszólalás picit nehézkesen megy, főleg ha egy más nyelvű népről van szó.

Összességében nagyon elégedett vagyok azzal, amit ez az egész Erasmus program nyújtott. Még nem telt el sok idő a hazaérkezésünk óta, de visszavágyom már most.

Büszkeséggel tölt el, hogy bátran mertem használni az angol nyelvet és ezáltal is rengeteg tapasztalathoz jutottam. Nem volt olyan nap, amikor ne kellett volna megszólalni angolul. Úgy gondolom idegen nyelvi szinten fejlődtem, és motivációt kaptam a még magasabb fokon történő tanulásához.

Nagyon szép helyeken jártunk az elmúlt két hétben és nagyon sokat tanultunk. Főleg az idegen nyelvet. Mert azért sokat beszéltek hozzánk angolul és egy két szót görögül is megtanultunk. Szerintem mindenki számára nagy élmény volt és sok-sok emlék lesz erről az Erasmus programról.